О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1104
от 21.07.2026 г.
За одобряване на техническо задание по чл.125 от Закона за устройство на територията /ЗУТ/ и даване на разрешение за частично изменение на действащия Общ устройствен план (ОУП) на община Перник, в обхват поземлен имот с идентификатор 37174.39.340, м. Краище, землище с. Кладница, община Перник
На основание чл.21, ал.1, т.11 и ал.2 от ЗМСМА, чл.103, ал.1, чл.124, ал.1 и ал.3, чл.124а, чл.124б, чл.125, ал.1, ал.2, чл.134, ал.1, т.1, чл.135, ал.1, чл.136, ал.1 от ЗУТ

ОБЩИНСКИ СЪВЕТ РЕШИ:
1. Разрешава изработване на проект за частично изменение на Общия устройствен план /ОУП/ на Община Перник, в териториален обхват поземлен имот 37174.39.340 по кадастралната  карта и кадастралните регистри на с. Кладница, община Перник, местност „Краище“. 

2. Одобрява задание за частично изменение на Общия устройствен план /ОУП/ на община Перник, изготвено по реда на чл.125 от ЗУТ, в обхват поземлен имот 37174.39.340 по кадастралната карта и кадастралните регистри на с. Кладница, община Перник, местност „Краище“. 

3. Проектът по т.1 да се изработи в съответствие с одобреното задание и нормативните изисквания, при спазване на изискванията на ЗУТ, Наредба №7/2003 г. на МРРБ за ПНУОВТУЗ и Наредба № 8/14.06.2001 г. за обема и съдържанието на устройствените схеми и планове.
4. Да се представи Становище на РИОСВ-София.  

5. Застрояване в поземления имот да се разреши, когато за обектите бъде осигурено водоснабдяване, електрозахранване и транспортен достъп, съгласно чл.60, ал.2 и ал.110, ал.1, т.5 от ЗУТ.
6. Да бъдат предвидени мерки за запазване на изградената и функционираща инфраструктура при спазване на всички нормативни изисквания, сервитути и санитарно-охранителни зони.

7. Проектът да се съгласува с положителни писмени становища със заинтересованите централни и местни администрации и с експлоатационни дружества.
Решението да се разгласи с обявление по реда на чл.124б, ал.2 от ЗУТ.
На основание чл.124б, ал.4 от ЗУТ решението не подлежи на оспорване.
Поради следните мотиви: В Община Перник е постъпило искане с вх.№ 25/ТР-2899/16.05.2026 г. на Юлиана Стайкова, с адрес: гр. Перник за даване на разрешение за изработване на проект за ЧИ на ОУП на община Перник, за поземлен имот с идентифи-катор 37174.39.340, м. Краище, землище с. Кладница, община Перник.

Поземленият имот, предмет на разработката е собственост на Юлиана Стайкова, с адрес: гр. Перник, и на Мирослава Иванова, с адрес: гр. София,  по силата на Нотариален акт за покупко-продажба на недвижим имот Акт №160, том I, рег.№2388, дело №136 от 2024 г., вписан в Служба по вписванията-гр. Перник, с вх.рег.№2105 от 16.05.2024 г., Акт №111, том 7, дело №1247/2024 г.

Поземленият имот се намира на западната строителна граница на село Кладница, между селото и жилищната зона „Делта Хил“. Имотът е част от нарушена територия и съгласно действащия ОУП на община Перник, тази територия подлежи на възстановяване и рекултивация. Имотът е с предназначение „За добив на въглища“.

Към искането е приложено задание в обем съгласно чл.125 от ЗУТ, което изяснява етапите на проектиране, целта и задачите на плана.

Освен действащия ОУП Перник, за тази територия няма други действащи устройствени планове.

Поземлен имот с идентификатор 37174.39.340, м. Краище, землище на с. Кладница, община Перник, който е предложен за промяна на предвиждането му в ОУП-Перник, не попада в защитени територии или защитени зони включително и по натура 2000. Той представлява нарушена територия и е с предназначение „За добив на въглища“. Площта на имота е 1123 кв.м.
Имотът не е под риск от свлачищни процеси, граничи с урбанизираната територия на с. Кладница, подходящ е за застрояване. На територията на поземления имот няма съществуващи водни обекти, поречия на реки, дерета или други водостопански обекти.

В обхвата на имота не преминават пътища от Републиканската пътна мрежа, но с него граничи общинска пътна артерия.

През имота няма данни за преминаване на локални или магистрални водопроводи, които да се включват към водоснабдителната мрежа на с. Кладница. В случай, че такива проводи се локализират при провеждане на мероприятията за опазване на същите, следва да се спазват изискванията  на Наредба №РД-02-20-1/05.03.2020 г. за условията и реда за определяне на размерите и разположението на сервитутните ивици и на специалния режим за упражняване на сервитутите на водоснабдителните и канализационните проводи/мрежи/ и съоръжения извън населените места и селищните образувания.

В обхвата на имота не преминават въздушни кабелни линии, собственост на електроразпределителни дружества, но те се намират в непосредствена близост.

В приложеното задание, изготвено съгласно чл.125, ал.1 и ал.2 от ЗУТ е обоснована необходимостта от изработване на проект за ЧИ на ОУП. Основанието за частично изменение на ОУП на община Перник се съдържат в нормите на чл.134, ал.1, т.1/настъпили съществени промени в обществено-икономическите условия, при които е съставен планът/, чл.136, ал.1, чл.124, ал.1 и чл.125, ал.1, ал.2, ал.3 от ЗУТ, във връзка с инвестиционни намерения на собствениците на имота, като заинтересовани лица по чл.131 от ЗУТ и инициатор на искането за изменение на ОУП.

Задачата за изменение на ОУП-Перник и инвестиционното намерение на собствениците е  да се даде възможност за изпълнение на мероприятията по изграждане на еднофамилни жилищни сгради в поземлен имот 37174.39.340, м. Краище, землище на с. Кладница, община Перник, 

Съгласно чл.124, ал.1 от ЗУТ, разрешение за изработване на проект за изменение на действащ общ устройствен план се дава с решение на общинския съвет по предложение на кмета на общината.

Решението е прието на заседание на Общинския съвет, проведено на 21.07.2026г., Протокол № 7 т. 27 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/
Страница 3 от 3 от Решение № 1104 от 21.07.2026 г.

